**D I S P O Z I Ţ I A**

**nr. 371 din 6 august 2021**

**pentru modificarea** **Dispoziției Preşedintelui Consiliului Judeţean Cluj**

**nr. 344/26.07.2021** **cu privire la desemnarea** **agenților constatatori pentru activitatea de control prevăzută de Regulamentele de navigație pe lacurile**

**Tarnița și Fântânele, aprobarea formularelor legitimației de control și de**

**proces verbal de constatare și sancționare a contravențiilor**

Preşedintele Consiliului Judeţean Cluj,

Analizând referatul Direcţiei de Administrare a Domeniului Public și Privat al Județului Cluj cu nr. 28824/05.08.2021, pentru modificarea Dispoziției Preşedintelui Consiliului Judeţean Cluj nr. 344/26.07.2021 cu privire la desemnarea agenților constatatori pentru activitatea de control prevăzută de Regulamentele de navigație pe lacurile Tarnița și Fântânele, aprobarea formularelor legitimației de control și de proces verbal de constatare și sancționare a contravențiilor

În temeiul dispozițiilor art. 58 alin. (1), art.59, art. 61 din Legea nr. 24/2000, privind privind normele de tehnica legislativa pentru elaborarea actelor normative, republicată, cu modificǎrile şi completǎrile ulterioare;

În conformitate cu prevederile:

* art. 190 alin.(3), alin. (4), art. 191 alin. (1) lit. f), precum și art.2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.1, art.2 alin. (1) din Ordonanța Guvernului nr. 2/2001 privind regimul juridic al contravențiilor, cu modificările și completările ulterioare;
* Ordinului Ministrului Transporturilor și Infrastructurii nr. 951/2021 pentru aprobarea Regulamentelor de navigație pe lacurile Tarnița și Fântânele,
* Hotărârii Consiliului Județean Cluj nr. 25/2021 privind aprobarea regulamentelor de navigație pe lacurile Tarnița și Fântânele, precum și a unor măsuri necesare pentru punerea acestora în executare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art. I.** Dispoziția Preşedintelui Consiliului Judeţean Cluj nr. 344/26.07.2021 cu privire la desemnarea agenților constatatori pentru activitatea de control prevăzută de Regulamentele de navigație pe lacurile Tarnița și Fântânele, aprobarea formularelor legitimației de control și de proces verbal de constatare și sancționare a contravențiilor se modifică după cum urmează:

1. Articolul 1 se modifică și va avea următorul conținut:

**“Art. 1.** Se desemnează în calitate deagenți constatatori pentru activitatea de control prevăzută de Regulamentele de navigație pe lacurile Tarnița și Fântânele, următorii angajați din aparatul de specialitate al Consiliului Județean Cluj:

1. Hîncu Liviu-Emil - director executiv - Direcția de Administrare a Domeniului Public și Privat al Județului Cluj;
2. Danci Ioan Alin - șef birou - Biroul Administrare Patrimoniu;
3. Marian Adrian-Călin - șef serviciu- Serviciul Operațional;
4. Fati Paul-Horea – consilier - Serviciului Tehnic, Situații de Urgență;
5. Găzdac Alexandru – consilier - Serviciului Tehnic, Situații de Urgență;
6. Șerban Mihai-Ionuț – șofer- Serviciul Operațional
7. Mureșan Mircea Dan  – consilier- Serviciul Operațional
8. Marc Virgil Ioan - inspector de specialitate- Serviciul Operațional
9. Cosma Mircea Ovidiu - inspector de specialitate - Serviciul Operațional
10. Cucuian Ștefan – șef serviciu - Serviciului Tehnic, Situații de Urgență;”

**Art. II**. Cu ducerea la îndeplinire a prevederilor prezentei dispoziţii se încredinţează persoanele desemnate la art. I.

**Art. III.** Prezenta dispoziţie se comunică Direcţiei de Administrare a Domeniului Public și Privat al Județului Cluj, persoanelor desemnate la art. 1, precum şi Prefectului Judeţului Cluj.

**PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci